section_heading: Klupska karijera
paragraph_text: mini|lijevo|200px|Matt Duchene u 2009. Duchene karijeru započinje 2007. godine u klubu Brampton Battalion koji se natječe u OHL-u. S Battalionima provodi dvije sezone odigravši 121 utakmicu u regularnoj sezoni pri čemu skuplja 129 bodova. Klub je u tom razdoblju također igrao i u doigravanju, a Duchene je pri tome nastupio u 26 utakmica i prikupio 28 bodova. Duchene je bio dio momčadi koja je došla do finala J. Ross Robertson Cupa gdje ih je porazila momčad Windsor Spitfires, a koja je kasnije osvojila i Memorial Cup.